als_Latn dik_Latn nus_Latn
Në gjykimin që po zhvillohet në rastin “Sekiraqa” dëshminë e tij e dha dëshmitari Rehan Ismajli, i cili para se të fillojë dëshminë ka bërë kërkesë mediat të mos jenë të pranishme në seancë, kërkesë e cila u refuzua nga gjykata.
Dëshmitari në vitin 2007 ka qenë pronar i një pike të “Western Union” që merret me transferim parash, ndërsa tregoi në gjykatë se në gusht dhe shtator të atij viti nga Barcelona në emër të Naser e Enver Sekiraqës janë bërë transfere në shuma të mëdha të të hollave.
Dëshmitari deklaron se ai në lokalin ‘Sekiraqa Bar’ kishte dërguar një shumë të madhe parash të cilat ishin dërguar nga Spanja, mirëpo nuk e dinte saktësisht sa ka qenë shuma, njëjtë sikur nuk i kujtohej se kujt ja ka dorëzuar ato para, Enverit apo Naserit.
“Më kujtohet se këto para i kam dërguar në këtë lokal ditën kur është vrarë Triumf Riza, pasi që kam dëgjuar se atë ditë në këtë lokal kanë qenë policia dhe këdo që e kanë gjetur aty i kanë rrahur”, tha Ismajli.
Mirëpo pasi që dëshmitari nuk e dinte se sa ka qenë shuma e parave që i ka dërguar, prokurori ia prezantoi një dokument dëshmitarit, sipas të cilit në periudhën 20-31 gusht 2007 në emër të këtyre dy personave kanë arritur 66 mijë euro, dhe dëshmitari deklaron se “ndoshta ka mundur të jetë kjo shumë”.
Dëshmitari pranoi se ky dokument paraqet shumat e transferuara të parave dhe deklaroi se kishte marrë emrat dhe ID-të e personave në emër të të cilëve kanë ardhur paratë.
Mirëpo unë e kam ditur që në fund paratë duhet me ja dërgu Enverit dhe Naserit”, tha ai.
Mbrojtja e Sekiraqës kryesisht e pyetën dëshmitarin lidhur me dorëzimin e parave nga ana e tij, dhe atë se kujt ia ka dorëzuar ai paratë.
Dëshmitari deklaroi se Sekiraqën dhe vëllain e tij i kishte parë në spital kur e kishte babanë e sëmurë.
Sa i përket kësaj Sekiraqa deklaron:
“Sa i përket asaj që thotë dëshmitari lidhur me ketë, kjo ka ndodhur në fund të vitit 2002 atëherë kur mua më kanë qitur autobombën ku jam plagosur unë dhe 33 qytetarë, dhe e tëra kjo ka ndodhur për shkak se unë kam dëshmuar për krime të luftës në Hagë”, tha Sekiraqa.
Sa i përket parave Sekiraqa tha se ato kanë qenë të familjes së tij.
“Paratë që më janë marrë kanë qenë të familjes, të shtëpisë tonë dhe ky ditën kur i ka pru ato nuk me ka parë mua fare pasi që unë kam qenë në shtëpi në Vranjevc me hangër bukë”, tha Sekiraqa.
Por ai tha se nuk e di ku do t’i kishte shpenzuar ato para.
“Se di ku i kisha harxhuar, por kisha shikuar mundësinë për me i investu në ndonjë biznes”, tha Sekiraqa.
Kur u bë fjalë për këto para, Sekiraqa paraqiti kritika të mëdha në adresë të policisë.
“Paratë për te cilat bëhet fjalë i kanë marrë policia dhe të njëjtat i kanë vjedhur dhe si kemi parë më kurrë”, deklaroi ai.
Në fjalën e tij, Sekiraqa mes tjerash deklaroi se famën e ka marrë nga mediat.
Ai tha se burimi i këtyre parave është një plaç dhe një shtëpi që ia kishte kanë shitur një biznismeni nga Prishtina e qe jeton ne Spanjë.
Enver Sekiraqa në këtë proces gjyqësor po akuzohet për nxitje në vrasjen e ish-policit Triumf Riza dhe detyrim.
Gjykimi në Rastin “Sekiraqa” vazhdon edhe nesër. /KALLXO.com/
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn